Príloha č. 3

**Zmluva o poskytovaní služieb č.**

uzavretá podľa ust. § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“)

**medzi**

**Objednávateľom:**

Názov: **Slovenská agentúra životného prostredia**Sídlo: Tajovského 28, 975 90 Banská Bystrica
IČO: 00 626 031

DIČ: 2021125821

IČ DPH: SK 2021125821
Bankové spojenie: Štátna pokladnica
IBAN: SK37 8180 0000 0070 0038 9214

 SK15 8180 0000 0070 0038 9222

Zastúpený:RNDr. Richard Müller, PhD., generálny riaditeľ

Kontaktná osoba: ............................................................................

(ďalej len ako „objednávateľ“)

**a**

**Poskytovateľom:**

Obchodné meno: ..............................................................

Sídlo: ..............................................................

IČO: ..............................................................

DIČ: ..............................................................

IČ DPH: ..............................................................

Bankové spojenie: ..............................................................

IBAN: ..............................................................

Zastúpený: ..............................................................

Kontaktná osoba: .............................................................

(ďalej len ako „poskytovateľ“)

**Preambula**

Táto zmluva sa uzatvára ako výsledok verejného obstarávania na predmet zákazky s názvom:

**Technicko-organizačné zabezpečenie dvojdňových seminárov pre zamestnancov štátnej vodnej správy**

**Článok I.**

**Predmet zmluvy**

1. Predmetom tejto zmluvy je poskytnutie služieb poskytovateľom pre objednávateľa na technicko - organizačné zabezpečenie dvojdňových seminárov pre zamestnancov štátnej vodnej správy.

2. Poskytovateľ je povinný poskytnúť služby v zmysle Prílohy č. 1 tejto zmluvy (Opis predmetu zákazky).

**Článok II.**

**Čas a miesto plnenia**

1. Poskytovateľ je povinný poskytovať služby v termíne uvedenom v zmysle Prílohy č. 1 tejto zmluvy.
2. Služby uvedené v Prílohe č. 1 tejto zmluvy je poskytovateľ povinný poskytnúť v priestoroch podľa miesta konania v zmysle Prílohy č. 1 tejto zmluvy: .....................................................................................
3. Objednávateľ sa zaväzuje nahlásiť poskytovateľovi presný počet zúčastnených osôb v lehote najneskôr 3 pracovné dni pred konaním podujatia, bez toho, aby poskytovateľ objednávateľovi účtoval storno poplatky.

**Článok III.**

**Cena a platobné podmienky**

1. Cena za poskytnutie služieb v zmysle Prílohy č. 1 tejto zmluvy je zmluvnými stranami dohodnutá ako cena najvyššia, a tovo výške .............. EUR bez DPH. Výška 20% DPH je ........... **Celková cena vrátane DPH** je stanovená vo výške................EUR ( slovom.....................). Rozpis cien za jednotlivé služby je uvedený **v prílohe č.2** tejto zmluvy.
2. Objednávateľ je povinný cenu dohodnutú v článku III. ods. 1 tejto zmluvy zaplatiť poskytovateľovi na základe faktúry poskytovateľa doručenej objednávateľovi. Poskytovateľ je oprávnený vystaviť objednávateľovi faktúru za zabezpečenie služieb uvedených v Prílohe č. 1 tejto zmluvy do 15 dní odo dňa ukončenia podujatí v termínoch, v zmysle Prílohy č. 1 tejto zmluvy.
3. V zmysle článku III. ods. 2 tejto zmluvy je poskytovateľ oprávnený fakturovať len objednávateľom skutočne čerpané služby poskytnuté poskytovateľom, t. j. cena dohodnutá v článku III. ods. 1 tejto zmluvy bude znížená na cenu za skutočne poskytnuté služby, ak cena za takto poskytnuté služby nedosahuje cenu dohodnutú v článku III. ods. 1 tejto zmluvy.
4. Objednávateľ neposkytne poskytovateľovi žiadne zálohové platby na poskytnutie služieb uvedených v Prílohe č. 1 tejto zmluvy.
5. Lehota splatnosti faktúry vystavenej poskytovateľom za poskytnutie služieb uvedených v zmysle Prílohy č. 1 tejto zmluvy je stanovená na 30 dní od dátumu jej doručenia objednávateľovi.
6. Poskytovateľ predloží objednávateľovi originály faktúry v troch vyhotoveniach.
7. Faktúra musí mať tieto náležitosti:
* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* názov projektu: Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu poskytovateľa.
1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

1. Poskytovateľ je povinný poskytnúť služby uvedené v článku I. tejto zmluvy riadne a včas a v rozsahu dohodnutom v tejto zmluve pre počet osôb upresnených objednávateľom v zmysle tejto zmluvy.
2. Poskytovateľ je povinný poskytnúť objednávateľovi všetky relevantné informácie o službách a aktuálnych cenách služieb, ktoré sú predmetom tejto zmluvy.
3. Poskytovateľ je oprávnený fakturovať objednávateľovi len objednávateľom skutočne čerpané služby poskytnuté poskytovateľom, a to v zmysle platobných podmienok dohodnutých v článku III. tejto zmluvy.
4. Objednávateľ je povinný za riadne a včas poskytovateľom poskytnuté služby po doručení faktúry vystavenej a doručenej za podmienok a spôsobom uvedeným v tejto zmluve zaplatiť poskytovateľovi cenu dohodnutú v článku III. ods. 1 tejto zmluvy.
5. Objednávateľ je povinný upresniť poskytovateľovi presný počet osôb, ktoré sa na konkrétnom podujatí vykonávanom v zmysle článku I. tejto zmluvy zúčastnia, a to najneskôr 3 pracovné dni pred jeho plánovaným konaním.

**Článok V.**

**Porušenie platobných podmienok a zmluvná pokuta**

1. Zmluvné strany sa dohodli, že v prípade omeškania objednávateľa s úhradou faktúry za riadne a včas poskytnuté služby uvedené v článku I. ods. 3 písm. c), d) a e) tejto zmluvy, je objednávateľ povinný zaplatiť poskytovateľovi úrok z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
2. V prípade, ak poskytovateľ neposkytne služby uvedené v článku I. tejto zmluvy riadne a včas v požadovanom rozsahu, kvalite a termíne dohodnutých v tejto zmluve, je poskytovateľ povinný zaplatiť objednávateľovi zmluvnú pokutu vo výške 500 EUR za každé jednotlivé porušenie zmluvných povinností poskytovateľom, a to najneskôr do 5 dní odo dňa jej uplatnenia objednávateľom u poskytovateľa.
3. Vznikom povinnosti poskytovateľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti poskytovateľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava**.**

**Článok VI.**

**Trvanie zmluvy**

1. Táto zmluva sa uzatvára na dobu určitú v zmysle čl. II ods. 1 tejto zmluvy,  pričom jej platnosť trvá najneskôr do splnenia všetkých záväzkov oboch zmluvných strán.

**Článok VII.**

**Skončenie zmluvy**

1. Táto zmluva končí uplynutím doby, na ktorú bola dojednaná a splnením povinností oboch zmluvných strán.
2. Túto zmluvu je možné ukončiť vzájomnou dohodou zmluvných strán. Dohoda musí mať písomnú formu a musí byť podpísaná obidvomi zmluvnými stranami. Zmluva v tomto prípade končí dňom určeným v dohode.
3. Zánikom tejto zmluvy nezaniká právo zmluvných strán na zaplatenie pohľadávok vzniknutých na základe tejto zmluvy, ako ani právo objednávateľa na náhradu škody spôsobenú porušením zmluvnej povinnosti poskytovateľa riadne a včas zabezpečiť služby uvedené v článku I. tejto zmluvy v rozsahu a za podmienok dohodnutých v tejto zmluve.

**Článok VIII.**

**Zodpovednosť za škodu**

1. V prípade porušenia povinnosti vzniknutej na základe tohto záväzkového vzťahu, je zmluvná strana, ktorá porušila svoje povinnosti v zmysle tejto zmluvy povinná nahradiť škodu tým spôsobenú druhej zmluvnej strane, okrem prípadu ak preukáže, že porušenie povinnosti bolo spôsobené okolnosťami vylučujúcimi zodpovednosť.

**Článok IX.**

**Doručovanie**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa doručujú:
	1. poštou,
	2. treťou osobou oprávnenou doručovať zásielky,
	3. osobne.
2. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu ods. 3 tohto článku.
5. Písomnosť doručovaná osobne sa považuje za doručenú dňom, kedy zmluvná strana zásielku

 prevzala alebo dňom, kedy odmietla písomnosť prevziať.

**Článok X.**

**Kontrola a audit**

1**.** Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a)            Ministerstvo životného prostredia SR a ním poverené osoby,

b)            Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c)            Najvyšší kontrolný úrad SR a ním poverené osoby,

d)            Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e)            Splnomocnení zástupcovia Európskej Komisie a Európskeho dvora audítorov,

f)             Orgán zabezpečujúci ochranu finančných záujmov EÚ,

g)            Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok XI.**

**Záverečné ustanovenia**

1. Zmluvné strany dohodli, ako podmienku platnosti tejto zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi zmluvnými stranami.
2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
5. Táto zmluva je vyhotovená v piatich vyhotoveniach, z ktorých objednávateľ obdrží tri vyhotovenia a poskytovateľ dve vyhotovenia.
6. Zmluvné strany týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zmluva nadobúda platnosť dňom neskoršieho podpisu Zmluvných strán a účinnosť v súlade s § 47a ods. 1 zákona č. 40/1964 Zb. Občiansky zákonník nadobúda kalendárnym dňom nasledujúcim po dni jej zverejnenia Objednávateľom v Centrálnom registri zmlúv vedenom Úradom vlády Slovenskej republiky.

Prílohy: Príloha č. 1 – Opis predmetu zmluvy

 Príloha č. 2 – Cenová špecifikácia

Za objednávateľa v Banskej Bystrici

dňa .................

...................................................

RNDr. Richard Müller, PhD., generálny riaditeľ

Za poskytovateľa v

dňa................

..........................................

Slovenská agentúra životného prostredia

Príloha č. 1 – Opis predmetu zmluvy

|  |
| --- |
| 1. **Technicko-organizačné zabezpečenie dvojdňových seminárov pre zamestnancov štátnej vodnej správy**
 |

**Názov predmetu zákazky**

Technicko-organizačné zabezpečenie dvojdňových seminárov pre zamestnancov štátnej vodnej správy.

**Opis predmetu zákazky**

Technicko-organizačné zabezpečenie dvojdňových seminárov pre zamestnancov štátnej vodnej správy zameraných na aktuálne zmeny v legislatíve týkajúcej sa problematiky vôd, vodného hospodárstva, protipovodňovej ochrany a k aktuálnym vodohospodárskym témam.

Zabezpečenie ubytovacích a stravovacích služieb, prenájom priestorov a didaktickej techniky pre prednášajúcich a účastníkov semináru

**Presná kvalitatívna a kvantitatívna špecifikácia predmetu zákazky**

Špecifikácia:

*Počet seminárov*: 2

*Termín konania*: 22. týždeň a 23. týždeň roka 2019

Dodávateľ bude informovať objednávateľa o presnom dátume konania seminára minimálne 4 dni pred dátumom konania seminára

*Miesto konania*: Žilinský alebo Banskobystrický kraj

* Podmienkou je dostupnosť verejnou dopravou

*Trvanie seminára 1*: 2 dni

*Počet účastníkov seminára 1*: cca 200

*Trvanie seminára 2*: 2 dni

*Počet účastníkov seminára 2*: cca 200

*Zabezpečenie ubytovacích služieb*:

1. Termín
* Počet nocí : 2
* prvý deň seminára ubytovanie pre 20 ľudí v dvojlôžkových alebo jednolôžkových izbách, raňajky súčasť ubytovania
* druhý deň seminára ubytovanie pre 160 ľudí v dvojlôžkových alebo jednolôžkových izbách, raňajky súčasť ubytovania
1. Termín

Počet nocí : 2

- prvý deň seminára ubytovanie pre 20 ľudí v dvojlôžkových alebo jednolôžkových izbách, raňajky súčasť ubytovania

- druhý deň seminára ubytovanie pre 160 ľudí v dvojlôžkových alebo jednolôžkových izbách, raňajky súčasť ubytovania

Typ zariadenia: ubytovacie zariadenie (hotel), min. 3\*

* Bezplatné parkovanie účastníkov

*Zabezpečenie stravovacích služieb*

Počas dvoch dní konania seminára

Občerstvenie – coffee break

* 2x denne coffee break pre cca 200 osôb z toho 1x dopoludnia a 1x popoludní
* káva, mlieko do kávy, hygienický cukor, horúca voda v termoskách, výber z balených čajov (čierny, zelený, ovocný, mätový), 80 l pitnej vody s citrónom v džbánoch, minerálka v sklených fľašiach 1ks/osoba: perlivá – 1 x 100 ks po 0,33 l + minerálka neperlivá 1 x 100 ks po 0,33 l.
* čajové pečivo sladké 2 ks/osobu, drobné slané pečivo 2ks/osobu alebo ekvivalent pričom min. 50 g/ks, pre cca 200 osôb.

Obed

Každý deň (v prvý a druhý deň konania seminárov): jednotné trojchodové menu – výber z dvoch jedál, z toho jedno vegetariánske

* polievka, hlavné jedlo, zákusok, minerálna voda pre cca 200 osôb: polievka – výber mäsitá/bezmäsitá, min 0,33 l/os.,
* hlavné jedlo – mäsité jedlo – v surovom stave min. 150 g/os., min. 200 g príloha, min. 150 g zeleninový šalát, resp. kompót
* vegetariánske jedlo min. 220g/os (zeleninové) príp. ryba (min. 160g), min. 200g príloha alebo múčne jedlo (min. 400g), min. 150g zeleninový šalát resp. kompót
* dezert 1 ks/osoba,
* minerálna voda jemne perlivá – min. 0,33l/osoba,

Počas prednášok zabezpečenie minerálnej vody balenej v sklenených fľašiach min. 0,33 l/os a sklených pohárov v počte 4 ks na predsedníckom stole s ich výmenou (aktuálne podľa zloženia predsedajúcich).

*Prenájom priestorov*

* Doba prenájmu: min. 8 hodín na každý deň,
* Kapacita priestorov: min. 200 osôb

Typ a kapacita priestorov:

* Konferenčná miestnosť s kapacitou pre min 200 osôb
* Priestor primeranej veľkosti v blízkosti prednáškových miestností na podávanie občerstvenia (coffee break)
* Priestor s vešiakmi na odkladanie kabátov

Usporiadanie konferenčnej miestnosti

* školské sedenie pre cca 200 osôb
* predsednícky stôl pre min. 4 predsedajúcich

*Prenájom techniky*

* Doba prenájmu: min. 8 hodín na každý deň

Špecifikácia techniky:

* Technika na prezentáciu a premietanie (1x notebook, osobitné káblové pripojenie prezentačného počítača, 2x dataprojektor (funkčný – ktorý nerozmazáva text a neskresľuje farby na výstupe), 2x premietacie plátno, laserové ukazovátko
* Technika na ozvučenie vrátane 2 ks stolových mikrofónov a 3 ks prenosných mikrofónov
* WIFI internetové bezplatné pripojenie v priestoroch konania seminárov, prístup ku kopírovaciemu zariadeniu
* Zabezpečenie obsluhy techniky

**Ďalšie požiadavky objednávateľa**

* Objednávateľ nahlási skutočný počet ubytovaných osôb a počet účastníkov seminárov 3 dni pred ich konaním bez toho, aby poskytovateľ služieb účtoval storno poplatky.
* Objednávateľ požaduje sklenené poháre, šálky, nerezové lyžičky na kávu a čaj, minerálnu vodu balenú v skle alebo v sklenených džbánoch.
* Objednávateľ požaduje bezplatné parkovanie pre účastníkov seminára v mieste konania seminára.
* Poskytovateľ služieb bude fakturovať len skutočne čerpané služby.
* Objednávateľ požaduje zabezpečenie všetkých služieb v jednom zariadení.

Príloha č. 2 Cenová špecifikácia

**Technicko-organizačné zabezpečenie dvojdňových seminárov pre zamestnancov štátnej vodnej správy**

|  |
| --- |
| **Technicko-organizačné zabezpečenie dvojdňových seminárov pre zamestnancov štátnej vodnej správy Termín konania: 22. týždeň a 23. týždeň roka 2019****Miesto konania: Žilinský alebo Banskobystrický kraj** |
| **Druh služby** | **Predpokladaný počet osôb**  | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Ubytovacie služby pre 1. termín seminárov podľa špecifikácie -1.noc | 20 |  |  |  |  |
| Ubytovacie služby pre 1. termín seminárov podľa špecifikácie -2.noc | 160 |  |  |  |  |
| Ubytovacie služby pre 2. termín seminárov podľa špecifikácie – 1. noc | 20 |  |  |  |  |
| Ubytovacie služby pre 2. termín seminárov podľa špecifikácie – 2. noc | 160 |  |  |  |  |
| **Druh služby** | **Predpokladaný počet osôb**  | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Občerstvenie (coffee break) – počas 1.termínu seminára – 1.deň dopoludnia | 200 |  |  |  |  |
| Občerstvenie (coffee break) – počas 1.termínu seminára – 1.deň popoludní | 200 |  |  |  |  |
| Občerstvenie (coffee break) – počas 1.termínu seminára – 2.deň dopoludnia | 200 |  |  |  |  |
| Občerstvenie (coffee break) – počas 1.termínu seminára – 2.deň popoludní | 200 |  |  |  |  |
| Občerstvenie (coffee break) – počas 2.termínu seminára – 1.deň dopoludnia | 200 |  |  |  |  |
| Občerstvenie (coffee break) – počas 2.termínu seminára – 1.deň popoludní | 200 |  |  |  |  |
| Občerstvenie (coffee break) – počas 2.termínu seminára – 2.deň dopoludnia | 200 |  |  |  |  |
| Občerstvenie (coffee break) – počas 2.termínu seminára – 2.deň popoludní | 200 |  |  |  |  |
| Obed počas 1.termínu seminára – 1.deň | 200 |  |  |  |  |
| Obed počas 1.termínu seminára – 2.deň | 200 |  |  |  |  |
| Obed počas 2.termínu seminára – 1.deň | 200 |  |  |  |  |
| Obed počas 1.termínu seminára – 2.deň | 200  |  |  |  |  |
| **Druh služby** | **Predpokladaný počet osôb**  | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Prenájom priestorov pre 1. Termín seminárov podľa špecifikácie v opise predmetu zákazky | 200 | **-** |  |  |  |
| Prenájom priestorov pre 2. Termín seminárov podľa špecifikácie v opise predmetu zákazky | 200 | **-** |  |  |  |
| Prenájom techniky pre 1. Termín seminárov podľa špecifikácie v opise predmetu zákazky | - | **-** |  |  |  |
| Prenájom techniky pre 2. Termín seminárov podľa špecifikácie v opise predmetu zákazky | - | **-** |  |  |  |
| Organizačné zabezpečenie | - | **-** |  |  |  |
| **Celková cena v €** |  |  |  |

(ceny požadujeme zaokrúhliť na dve desatinné miesta)

***Cena musí zahŕňať všetky potrebné nákladové položky pre uskutočnenie predmetu zákazky vrátane dane z ubytovania.***

Miesto: ................................... Štatutárny orgán (konateľ):

 Dátum: ................................

.............................................

pečiatka a  podpis oprávnenej osoby konať za ucházdača